Diari Oficial de la Generalitat Valenciana


Sumari del DOGV 4139, del 30-11-2001 (2001/11464)

DECRET 185/2001, de 27 de novembre, del Govern Valencià, pel qual se cedeix a l'Estat les parcel·les III-7, III-8 i III-9, amb una superfície total de 4.375 m2, situades entre els carrers Hermanos Machado, Guillem de Castro i Ausiàs March del polígon Babel a Alacant, destinades a la construcció de l'Arxiu Històric Provincial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11682


Data del document
:   27-11-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Alacant
    * cultura regional
    * propietat immobiliària

DECRET 185/2001, de 27 de novembre, del Govern Valencià, pel qual se cedeix a l'Estat les parcel·les III-7, III-8 i III-9, amb una superfície total de 4.375 m2, situades entre els carrers Hermanos Machado, Guillem de Castro i Ausiàs March del polígon Babel a Alacant, destinades a la construcció de l'Arxiu Històric Provincial. [2001/11450]
  
Mitjançant Reial Decret 1720/1984, de 18 de juliol, en matèria de patrimoni arquitectònic, control de la qualitat d'edificació i habitatge, l'administració de l'Estat va transferir a la Generalitat Valenciana les parcel·les III-7, III-8 i III-9, del Pla Parcial del polígon de Babel d'Alacant, situades entre els carrers Hermanos Machado, Guillem de Castro i Ausiàs March, amb una superfície de 4.375 m², que es van adscriure a la Conselleria d'Obres Públiques, Urbanisme i Transports, en virtut del que disposa la disposició addicional primera de la Llei 3/1986, de 24 d'octubre, de Patrimoni de la Generalitat Valenciana.
  
Per Resolució de 20 de març de 2001, del director general d'Arquitectura i Habitatge, es declarà que no eren necessàries les parcel·les esmentades per al compliment dels fins encomanats a la dita direcció general, i es posava el conjunt d'aquestes a disposició del patrimoni de la Generalitat Valenciana.
  
Consten en l'Inventario General de Béns i Drets de la Generalitat Valenciana, amb el codi A02/03/014/0209, amb la qualificació jurídica de bé patrimonial, i s'hauran de segregar de la finca registral número 19.365, inscrita en el Registre de la Propietat d'Alacant número dos, al llibre 294, foli 204 a 210, tom 2.
  
El conjunt de les tres parcel·les, amb un total de 4.375 m² de superfície, confronta al nord, c/Hermanos Machado en una línia trencada formada por una corba de radi 7 m que enllaça amb el límit oest, una recta de 7m, una corba de radi 4 m i una recta de 56,30; sud, amb el c/Ausiàs March en una corba de 18 m de radi que forma intersecció amb el límit oest i una línia de 55,85m; est, amb parcel·la III-6 del Pla Parcial del polígon de Babel en una línia de 59 m; i oest, amb el c/Guillem de Castro en una línia de 37,50 m.
  
El Ministeri d'Educació, Cultura i Esport ha sol·licitat la cessió de l'immoble mencionat per a construir-hi l'Arxiu Històric Provincial, i sobre aquesta cessió ha informat favorablement la Conselleria de Cultura i Educació.
  
Els fins públics als quals es destinaran les parcel·les esmentades per l'administració estatal, és a dir, la construcció de l'arxiu històric, justifiquen per si mateixos la seua utilitat pública i l'interés social als efectes del que preveu l'article 41 de la Llei de Patrimoni de la Generalitat Valenciana.
  
En atenció als informes que consten en l'expedient i de conformitat amb el que estableix l'article 42 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del mateix text legal, en la redacció que en fa la Llei 8/1995, de 29 de desembre, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 27 de novembre de 2001,
  
DECRETE
  
Article 1
  
Declarar l'alienabilitat de les parcel·les III-7, III-8 i III-9, del Pla Parcial del polígon de Babel d'Alacant, situades entre els carrers Hermanos Machado, Guillem de Castro i Ausiàs March, amb una superfície de 4.375 m², que es descriuen en l'article 2 del present decret, als efectes de cedir-les a l'Estat.
  
Article 2
  
Cedir a l'Estat, per a ser destinades a la construcció de l'Arxiu Històric Provincial d'Alacant, les parcel·les III-7, III-8 i III-9 del Pla Parcial del polígon de Babel d'Alacant, situades entre els carrers Hermanos Machado, Guillem de Castro i Ausiàs March, amb una superfície de 4.375 m², que consten en l'Inventari General de Béns i Drets de la Generalitat Valenciana, amb el codi A02/03/014/0209, amb la qualificació jurídica de bé patrimonial i el conjunt de les quals es descriu a continuació:
  
Solar de 4.375 m² de superfície que confronta al nord, c/Hermanos Machado en una línia trencada formada por una corba de radi 7 m que enllaça amb el límit oest, una recta de 7m, una corba de radi 4 m i una recta de 56,30; sud, amb el c/Ausiàs March en una corba de 18 m de radi que forma intersecció amb el límit oest i una línia de 55,85 m; est, amb la parcel·la III-6 del Pla Parcial del polígon de Babel en una línia de 59 m; i oest, amb el c/Guillem de Castro en una línia de 37,50 m.
  
S'hauran de segregar de la finca registral número 19.365, inscrita en el Registre de la Propietat d'Alacant número dos, al llibre 294, foli 204 a 210, tom 2. Referència cadastral: 8167801, 8167802 i 8167803.
  
Article 3
  
La cessió de l'immoble assenyalada en l'article anterior queda condicionada al fet que l'Estat procedisca a la construcció d'un edifici destinat a seu de l'Arxiu Històric Provincial d'Alacant, i siga utilitzat per a aquesta destinació indefinidament, de forma que en el cas d'incompliment de la finalitat mencionada, revertisca el solar cedit i l'edifici construït al patrimoni de la Generalitat Valenciana.
  
Les obres de construcció de l'edifici mencionat hauran d'acabar en el termini de quatre anys comptats de la data de subscripció de la corresponent escriptura pública de cessió i acceptació dels terrenys, en cas d'incompliment d'aquesta condició el terreny revertirà al patrimoni de la Generalitat Valenciana.
  
DISPOSICIÓ FINAL
  
La Conselleria d'Economia, Hisenda i Ocupació realitzarà els tràmits necessaris per a fer efectiu el que disposa aquest decret.
  
Valencia, 27 de novembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,